Rozširujúci modul

programu funkčného vzdelávania

**Projektový manažment**

**Anotácia**

Účastník vzdelávania získa teoretické poznatky z projektového manažmentu a skúsenosti s tvorbou projektov na úrovni školy, školského zariadenia, resp. projektov podporovaných z rôznych zdrojov financovania, vrátane EÚ projektov. Bude schopný opísať situáciu a problém riešený v projekte, stanoviť zámery, ciele, merateľné ukazovatele a indikátory projektu, určiť intervenčnú stratégiu, predpoklady realizácie a riziká projektu, naplánovať aktivity, výstupy, výsledky a dopady projektu, spracovať personálnu maticu, rozpočet a finančný plán projektu, navrhnúť systém riadenia, monitorovania a kontroly, a spôsob publicity a diseminácie projektu. Súčasťou vzdelávania je spracovanie návrhu projektu rozvoja vybranej oblasti riadenia školy a školského zariadenia.

Obsah modulu rozširujúceho programu funkčného vzdelávania je zosúladený s predpismi účinnými k 1. 1. 2022 v znení § 90d ods. 3 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov.

|  |  |
| --- | --- |
| Dátum platnosti | 13.04.2026 |
| Druh vzdelávania | funkčné – rozširujúci modul |
| Spôsob ukončenia | obhajoba manažérskeho portfólia pred trojčlennou komisiou |
| Rozsah prezenčne | 21 hodín |
| Rozsah dištančne | 9 hodín |
| Rozsah spolu | 30 hodín |
| Autor | Mgr. et Mgr. Roman Vitko, PhD., kpkc@kpkc.sk, 0911 812 017 štatutárny zástupca poskytovateľa |
| Garant | PaedDr. Marián Cipár, PhD. |
| Konzultant | --- |

|  |  |
| --- | --- |
| Potvrdenie o schválení modulu programu vzdelávania | Evidenčné číslo: 7/2021 - FV |
| Dátum akreditácie: 14.04.2021 |

**Hlavný cieľ**

- získať teoretické poznatky z projektového manažmentu a skúsenosti s tvorbou projektov na úrovni školy, školského zariadenia a projektov podporovaných z rôznych zdrojov financovania.

**Špecifické ciele**

• Aplikovať základné pojmy, vzťahy a procesy v projektovom manažmente pri riadení školy, školského zariadenia.
• Opísať východiskovú situáciu (vybraný problém), zdôvodniť význam jeho riešenia prostredníctvom projektu a vymedziť očakávanú zmenu, ktorá sa dosiahne realizáciou projektu.
• Navrhnúť stratégiu realizácie zmeny na základe analýzy faktorov externého a interného prostredia školy, školského zariadenia.
• Stanoviť zámery, ciele, merateľné ukazovatele a indikátory projektu (v súlade s potrebami a cieľmi).
• Navrhnúť intervenčnú stratégiu a plán realizácie projektu.
• Navrhnúť aktivity, výstupy, výsledky, dopady a harmonogram projektu.
• Určiť zdroje, predpoklady a ohrozenia realizácie projektu.
• Vyhľadať možné zdroje financovania projektu.
• Navrhnúť rozpočet a finančný plán projektu.
• Stanoviť požiadavky na členov projektového tímu a zostaviť personálnu maticu projektu.
• Navrhnúť princípy riadenia projektového tímu, procesy monitorovania a kontroly realizácie projektu.
• Navrhnúť publicitu a disemináciu projektu.
• Navrhnúť spôsob ukončenia a vyhodnotenia priebehu a výsledkov projektu.
• Navrhnúť dopady a opatrenia na využívanie výstupov projektu do činnosti školy alebo školského zariadenia.

**Cieľová skupina programu**

• samostatný pedagogický zamestnanec
• pedagogický zamestnanec s 1. atestáciou
• pedagogický zamestnanec s 2. atestáciou
• samostatný odborný zamestnanec
• odborný zamestnanec s 1. atestáciou
• odborný zamestnanec s 2. atestáciou

**Požadovaná dokumentácia:**

– Doklad o ukončenom vzdelaní
– Osvedčenie o 1. atestácii
– Osvedčenie o absolvovanom základnom module funkčného vzdelávania, príp. o absolvovanom funkčnom vzdelávaní podľa zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov

**Záväznú prihlášku spolu s požadovanou dokumentáciou posielajte na adresu:
Katolícke pedagogické a katechetické centrum, n. o.
Bottova 15
054 01 Levoča**

Poplatok za rozširujúci modul funkčného vzdelávania **Projektový manažment** je **80 €** (uhrádzate až po našom oznámení. Ak potrebujete vystaviť faktúru, pošlite nám e-mailom na kpkc@kpkc.sk žiadosť o vystavenie faktúry a poplatok uhradíte po jej vystavení).

Číslo účtu na uhradenie poplatku:
IBAN **SK31 5600 0000 0035 6484 1001**
Do poznámky uveďte Vaše meno a priezvisko/názov programu